CELEX: 32018D0509
Language: sk
Date: 2018-03-22 00:00:00
Title: Rozhodnutie Európskej rady (EÚ) 2018/509 z 22. marca 2018, ktorým sa vymenúva viceprezident Európskej centrálnej banky

27.3.2018   
            
            
               SK
            
            
               Úradný vestník Európskej únie
            
            
               L 83/15
            
         ROZHODNUTIE EURÓPSKEJ RADY (EÚ) 2018/509
   z 22. marca 2018,
   ktorým sa vymenúva viceprezident Európskej centrálnej banky
   EURÓPSKA RADA,
   so zreteľom na Zmluvu o fungovaní Európskej únie, a najmä na jej článok 283 ods. 2,
   so zreteľom na odporúčanie Rady z 20. februára 2018 o vymenovaní viceprezidenta Európskej centrálnej banky (1),
   so zreteľom na stanovisko Európskeho parlamentu (2),
   so zreteľom na stanovisko Rady guvernérov Európskej centrálnej banky (3),
   keďže:
   
               (1)
            
            
               V súlade s rozhodnutím Európskej rady 2010/223/EÚ (4) funkčné obdobie pána Vítora CONSTÂNCIA, viceprezidenta Európskej centrálnej banky, skončí 31. mája 2018, a je preto potrebné vymenovať nového viceprezidenta Európskej centrálnej banky.
            
         
               (2)
            
            
               Európska rada si želá vymenovať pána Luisa DE GUINDOS JURADA, ktorý podľa jej názoru spĺňa všetky podmienky stanovené v článku 283 ods. 2 zmluvy,
            
         PRIJALA TOTO ROZHODNUTIE:
   Článok 1
   Pán Luis DE GUINDOS JURADO sa týmto vymenúva za viceprezidenta Európskej centrálnej banky na funkčné obdobie ôsmich rokov od 1. júna 2018.
   Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 22. marca 2018
      
         
            Za Európsku radu
         
         
            predseda
         
         D. TUSK
      
   
   
      (1)  Ú. v. EÚ C 67, 22.2.2018, s. 1.
   
      (2)  Stanovisko zo 14. marca 2018 (zatiaľ neuverejnené v úradnom vestníku).
   
      (3)  Stanovisko zo 7. marca 2018 (zatiaľ neuverejnené v úradnom vestníku).
   
      (4)  Rozhodnutie Európskej rady 2010/223/EÚ z 26. marca 2010, ktorým sa vymenúva viceprezident Európskej centrálnej banky (Ú. v. EÚ L 99, 21.4.2010, s. 7).